L 209/56
BG
Официален вестник на Европейския съюз
10.8.2022 г.
— точка **** AD 2.19 се заменя със следното: „**** AD 2.19 Средства за радионавигация и кацане Подробно описание на средствата за радионавигация и кацане, имащи отношение към подхода по прибори и процедурите в района на летището, включващо: 1) а) вид на средствата; б) магнитно отклонение до най-близкия градус, според случая; в) вид поддържана експлоатация за ILS/MLS/GLS, основна GNSS и SBAS; г) класификация за ILS; д) класификация на съоръжението и обозначение(я) на съоръжението за подход за GBAS; е) за VOR/ILS/MLS също така склонение на станцията до най-близкия градус, използвано за техническо настройване на средството; 2) обозначение, ако е необходимо; 3) честота(и), честотен(ни) канал(и), доставчик на обслужването и идентификатор(и) на референтната траектория (RPI), ако е уместно; 4) работно време, според случая; 5) географски координати в градуси, минути, секунди и десети от секундите на местоположението на излъчващата антена, според случая; 6) надморско равнище на излъчващата антена на DME, закръглено към най-близките 30 m (100 ft), и на оборудването за прецизно измерване на разстояние (DME/P), закръглена към най-близките 3 m (10 ft), надморско равнище на контролната точка на GBAS, закръглено до най-близкия метър или фут, и елипсоидна височина на точката, закръглена до най-близкия метър или фут; за SBAS — елипсоидната височина на прага за кацане (LTP) или фиктивната прагова точка (FTP), закръглена до най-близкия метър или фут; 7) радиус на обслужване от контролната точка на GBAS до най-близкия километър или морска миля; 8) забележки.
Когато едно и също средство се използва по маршрута и в зоната на летището, неговото описание се дава и в раздел ENR 4.
Ако наземната система за повишаване на точността (GBAS) обслужва повече от едно летище, описание на средствата се дава за всяко летище.
Ако обслужващият средството орган е различен от определения орган, името на обслужващия орган се посочва в колоната „Забележки“.
Зоната на покритие на средството се посочва в колоната „Забележки“.“; — точка **** AD 2.22 се заменя със следното: „**** AD 2.22 Процедури за полети Подробно описание на условията и процедурите за полети, включително радарните процедури и/или процедурите ADS-B, определени въз основа на организацията на въздушното пространство на летището.
Подробно описание на процедурите при намалена видимост на летището, когато са установени такива, включително: 1) ПИК и съответно оборудване, одобрено за ползване в процедури при намалена видимост, включително за операции с експлоатационни кредити, при които RVR е по-малка от 550 m, ако е приложимо; 2) определени метеорологични условия, при които се въвеждат, прилагат и отменят процедурите при намалена видимост; 3) описание на наземната маркировка/осветление, използвани в процедури при намалена видимост; 4) забележки.“;